Twee polisiemanne in Kaapstad vermoorTwee polisiebeamptes is Sondag in twee afsonderlike voorvalle in Kaapstad doodgeskiet. Kapt. Frederick van Wyk het Maandag gesê ŉ 36-jarige konstabel is doodgeskiet terwyl hy aan diens was. Die voorval het Sondagaand omstreeks 20:00 in Spineweg, Mitchells Plain, plaasgevind.“Hy is deur ŉ verdagte aangeval wat teen ŉ polisievoertuig by ŉ ongelukstoneel gebots het. Die verdagte het te voet van die toneel gevlug,” het Van Wyk gesê. ŉ Uur later is ŉ 40-jarige sersant by sy huis in Khayelitsha doodgeskiet terwyl hy gereed gemaak het om te gaan werk. “Hy is onderweg na die hospitaal dood,” het hy gesê. Niemand is nog in verband met die voorvalle in hegtenis geneem nie.